Na temelju  članka 1.stavak 1.,članka 5. i 7.Uredbe o postupku prijema u radni odnos u Javnom sektoru u HNŽ („Narodne novine HNŽ“,br:4/19,5/19 i 5/20), članka 3. stavak 3. Pravilnika o postupku prijema u radni odnos u Centru za socijalni rad Čitluk, članka 13. i 14. Pravilnika o unutarnjem ustrojstvu i sistematizaciji radnih mjesta Centra za socijalni rad Čitluk, broj: 591/12,581/16,1528/19 i 1504/21 i Odluke Upravnog vijeća Centra o potrebi prijema diplomiranog pravnika-magistra prava na neodređeno vrijeme na radno mjesto Referenta za pravne poslove broj: 2873/21 od 21.09.2021. godine, ravnatelj Centar za socijalni rad Čitluk r a s p i s u j e :

**J A V N I   OGLAS**

za prijem Referenta za pravne poslove

u radni odnos na neodređeno vrijeme u

Centru za socijalni rad Čitluk

**Kratak opis poslova:** sudjeluje u svim Stručnim timovima Centra, radi u Komisiji za popis i procjenu imovine osoba stavljenih pod skrbništvo, sudjeluje u tijeku parnice za rastavu braka u donošenju odluke o tome s kim će dijete živjeti, o njegovim susretima i kontaktiranju s roditeljem s kojim neće živjeti, o smještaju djeteta i visini uzdržavanja, provodi postupak i donosi rješenje o priznavanju prava: osoba sa invaliditetom, civilnih žrtava rata, prava na zdravstveno osiguranje korisnika socijalne skrbi, provodi postupak i donosi rješenja koja se odnose na ostvarivanje prava na dječji dodatak, na naknadu umjesto plaće ženi-majci u radnom odnosu za vrijeme dok odsustvuje s posla radi trudnoće, poroda i njege djeteta, provodi postupak i donosi rješenja koja se odnose na ostvarivanje prava na novčanu potporu ženi-majci koja nije u radnom odnosu, provodi postupak i donosi rješenja koji se odnose na ostvarivanje prava na naknadu za opremu novorođenog djeteta, vodi personalne dosjee uposlenika, obavlja poslove vezane za ostvarenje prava uposlenika iz radnih odnosa, u suradnji sa ravnateljem priprema i provodi potrebne radnje vezane za zasnivanje, promjenu ili prestanak radnog odnosa u Centru, obavlja poslove vezane za registraciju i statusne promjene Centra, neposredno radi sa strankama po zahtjevu, prigovoru i pritužbama i po uputama ravnatelja priprema sjednice Upravnog vijeća, obavlja normativne pravne poslove, stara se o primjeni zakona i drugih propisa, prati i proučava zakonske i druge propise i akte koji se odnose i primjenjuju na djelatnost Centra, na temelju punomoći zastupa Centar u sudskim postupcima, i druge poslove predviđene člankom 14. Pravilnika o unutarnjem ustrojstvu i sistematizaciji radnih mjesta Centra za socijalni rad Čitluk.

Kandidat treba da ispunjava opće uvjeta za zasnivanje radnog odnosa određene Zakonom o radu i posebne uvjete utvrđene Pravilnikom o unutarnjoj organizaciji i sistematizaciji radnih mjesta Centar za socijalni rad Čitluk, broj: 591/12, 581/16, 1528/19 i 1504/21 .

**Opći uvjeti za kandidata su:**

* Da je državljani BiH
* Da je stariji od 18. godine
* Da je zdravstveno sposoban za posao za koji se kandidira

**Pored općih uvjeta kandidat treba ispunjavati i posebne uvjete:**

* VSS – VII stupnja stručne spreme, diplomirani pravnik, odnosno magistar prava sa završenim II ciklusom visokog obrazovanja Bolonjskog sustava studiranja, završen Pravni fakultet, tri (3) godine radnog iskustva u struci.

**Broj izvršitelja: 1 (jedan)**

Uz prijavni obrazac, koji je kandidat obvezan popuniti i vlastoručno potpisati, a koji se nalazi na Web stranici općine Čitluk i Ministarstva zdravstva, rada i socijalne skrbi HNŽ, potrebno je priložiti sljedeće dokumente:

* izvod iz Matične knjige rođenih
* uvjerenje o državljanstvu
* uvjerenje o prebivalištu
* fakultetska diploma (nostrificirana diploma, ukoliko fakultet nije završen u BiH ili je diploma stečena u nekoj od država nastaloj raspadom SFRJ, nakon 06.04.1992. godine)
* potvrdu/uvjerenje o radnom iskustvu nakon završene visoke stručne spreme na poslovima u struci
* životopis

Tražena dokumentacija mora biti original ili ovjerena kopija ne starija od šest (6) mjeseci od dana izdavanja od nadležnog organa do trenutku prijave na javni oglas, osim Izvatka iz matične knjige rođenih s neograničenim rokom važenja)**.**

Samo izabrani kandidat je obvezan dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima iz radnog mjesta na koje je izabran,uvjerenje o neprovođenju kaznenog postupka i dokaz da nije osuđivan za kazneno djelo i to u roku od 8 dana od dana konačnosti odluke o prijemu u radni odnos.

Prioritet pri zapošljavanju pod jednakim uvjetima imaju osobe iz članka 1. Zakona o dopunskim pravima branitelja i članova njihovih obitelji u HNŽ, (“Narodne novine” HNŽ br. 6/18 i 4/21),kao i osobe koje po drugim važećim zakonima imaju prioritet u zapošljavanju, ako ispunjavaju opće i posebne uvjete radnoga mjesta, te je isti dužan dostaviti dokaz o statusu temeljem kojeg ostvaruje pravo na prioritet.

Pri prijavi na javni oglas osobe koje imaju prioritet pri zapošljavanju sukladno naprijed navedenom dužne su dostaviti dokaz o statusu na osnovu kojeg ostvaruju prioritet, a dokaz za ratne vojne invalide i članove njihovih obitelji, članove obitelji poginulih, umrlih i nestalih boraca, dobitnike ratnih priznanja i odličja i članove njihovih obitelji je rješenje ili uvjerenje nadležne gradske/općinske službe za pitanja boraca, za demobilizirane borce i članove njihovih obitelji, rješenje ili uvjerenje odjela branitelja prema mjestu njihovog prebivališta, a za osobe s invaliditetom rješenje od mjerodavnog organa o priznavanju statusa.

Dostavljena dokumentacija se neće vraćati.

**Napomena:**

Kao dokaz o radnom iskustvu dostaviti:

-Potvrdu ili uvjerenje poslodavca kod kojih je kandidat radio ili radi, sa podacima o poslovima na kojim je kandidat radio i vremenu provedenom na tim poslovima.

Dokumenti koji se **neće** prihvatiti kao valjan dokaz o radnom iskustvu su radna knjižica, ugovori o radu, rješenja i odluke o zasnivanju radnog odnosa, sporazumi, rješenja ili odluke o prestanku radnog odnosa.

– Sa kandidatima koji ispunjavaju opće i posebne uvjete javnog oglasa obavit će se pismena i usmena provjera znanja. Ako kandidat koji je uredno pozvan ne pristupi ispitu smatra se da je povukao prijavu na oglas.

– Javni oglas ostaje otvoren petnaest(15) dana računajući od prvog narednog dana od dana objave u dnevnim novinama:„Večernji list“ i „Dnevni list“,a isti je objavljen putem Službe za zapošljavanje HNŽ, te na oglasnoj ploči Centra za socijalni rad Čitluk i Web stranici općine Čitluk.

– Neuredne, nepotpune i neblagovremene prijave, kao i prijave kandidata koji ne ispunjavaju uvjete ovog oglasa, ili koji su dostavili kopije tražene dokumentacije koje nisu ovjerene, neće se uzeti u razmatranje.

Prijavni obrazac sa dokazima o ispunjavanju uvjeta iz ovog oglasa dostaviti putem pošte, (obvezno sa imenom, prezimenom i adresom pošiljatelja) na adresu:

**Centar za socijalni rad**

**Trg Duhanski br. 6.**

**88260 ČITLUK**

**Sa naznakom: „Prijava na javni oglas“**

**-NE OTVARATI-**

**Ravnatelj Centra,**

**Zdenko Markota**